АҞӘА, жьҭаара 16 - Sputnik. Аԥсны иҟоу Аладатәи арратә округ аԥшыхәцәа рыҟәша 20 километр иҟаз амҩахҵәаха "аӷа" итәарҭақәа ирхыкәшаны ҳәа адырра ҟанаҵоит Аладатәи арратә округ апресс-маҵзура.
Аҽазыҟаҵара ишазԥхьагәанаҭоз ала аполигон Ҵабал аҟны аԥшыхәцәа "аӷа" итәарҭақәа рыҽрыцәхьакны ашьха-бнаратә ҭыԥқәа рыла ирхысит. "Аӷа" дахьыҟаз аҭыԥқәа ркоординатқәа акомандаҟаҵарахь инарышьҭуан.
Ҩ-маршрутк рҿы аамҭақәак рышьҭахь џьарак иеихсуан. "Аӷа" ироль нарыгӡон иазыҟаҵаз аррамаҵзурауаа.
Аыхкәшараан аԥшыхәцәа рхы иадырхәеит ҳаамҭазтәи аимадареи анавигациеи рзы амаругақәа "Грот-М", еиҭарго аԥшыхәратә комплексқәа КРУС "Стрелец".
Ауснагӡатә иалахәын 500-ҩык инарзынаԥшуа Аладатәи арратә округ аруаа. Урыстәылатәи аԥшыхәцәа ирыдыз аҵакыра иахыкәшеит 30 кьыла инаӡоз амаҭәа ҷыда рышәҵаны.
Иара убас шәаԥхьар ҟалоит:
-
Аԥсны иҟоу урыстәылатәи аруаа амобилтә медиа-комплекс рхы иадырхәеит